b'\n_START_ARTICLE_\nMarko Aho\n_START_SECTION_\nUra\n_START_PARAGRAPH_\nAhon liigaura alkoi yll\xc3\xa4tt\xc3\xa4en, kun Napapiirin Pallokettujen valmentaja Pasi Rautio kysyi haluaisiko h\xc3\xa4n liitty\xc3\xa4 Pallokettuihin. Aho tunnetaan v\xc3\xa4h\xc3\xa4n urheilua seuraavana ihmisen\xc3\xa4, joten h\xc3\xa4n kysi Rautiolta "Mit\xc3\xa4 sarjaa te pelaatte". Yll\xc3\xa4tys oli 18-vuotiaalle nuorukaiselle suuri, kun Rautio vastasi naurahtaen lentopallon SM-liigaa. Alkuh\xc3\xa4mm\xc3\xa4styksen j\xc3\xa4lkeen Aho sopi, ett\xc3\xa4 h\xc3\xa4n tulee n\xc3\xa4ytille Rovaniemelle, ja jatkoasiat sovitaan my\xc3\xb6hemmin._NEWLINE_Ahon tulo Rovaniemelle ei sujunut kuitenkaan hauskoilta sattumilta. Ahon saavuttua Napan pukukoppiin, oli huone tyhj\xc3\xa4. Nurkassa istui vain "vanha sulkapalloilija" Ahon mukaan, joka osoittatui lopulta legendaariseksi Avo Keeliksi._NEWLINE_Pienten hauskojen sattumusten j\xc3\xa4lkeen sopimuspaperit Napapiirin Pallokettujen kanssa saatiin valmiiksi, ja Aho pelasi uransa ensimm\xc3\xa4isen SM-liigakautensa Napapiirin Palloketuissa kaudella 1996. Kaudella 1999 Aho voitti uransa ensimm\xc3\xa4isen SM-mitalin, kun NaPa eteni mitalipeleihin ja lopulta pronssille. Ahon luulema "vanha sulkapalloilija", Avo Keel, valittiin liigan parhaimmaksi pelaajaksi. Heti seuraavalla kaudella mitali kirkastui, kun Aho p\xc3\xa4\xc3\xa4si juhlimaan NaPan kanssa SM-hopeaa. Tiukka finaalisarja p\xc3\xa4\xc3\xa4ttyi lopulta KuPS-Volleyn historian viimeiseen mestaruuteen. _NEWLINE_Kaudella 2003 Aho voitti uransa ensimm\xc3\xa4isen kerran SM-liigan pistep\xc3\xb6rssin keskim\xc3\xa4\xc3\xa4rin 22,3 pisteell\xc3\xa4 per ottelu. Kaudella 2004 Aho oli j\xc3\xa4lleen liigan pistep\xc3\xb6rssin ykk\xc3\xb6snimi. Kaudella 2005 Aho johdatti NaPan Suomen cupin ja runkosarjan voittoon. Kausi p\xc3\xa4\xc3\xa4ttyi kuitenkin lopulta pieneen pettymykseen, kun Napa j\xc3\xa4i lopulta nelj\xc3\xa4nnelle sijalle. Aho voitti liigan pistep\xc3\xb6rssin ylivoimaisesti, ja h\xc3\xa4net valittiin liigan parhaimmaksi pelaajaksi ensimm\xc3\xa4ist\xc3\xa4 kertaa urallaan. Kauden j\xc3\xa4lkeen Ahoi vaihtoi seuraa, ja palasi synnyinseudulleen, ja alkoi pelata liigaan nousseessa Kempeleen Lentopallossa. Vuosia NaPassa kertyi lopulta kymmenen._NEWLINE_Kausi 2007 oli Kempeleen Lentopallossa vaikea Ahon k\xc3\xa4rsitty\xc3\xa4 polvivaivoista. Polvivaivoista huolimatta h\xc3\xa4n takoi itselleen pistep\xc3\xb6rssiss\xc3\xa4 kolmannen sijan. Kempele eteni pudotuspeleihin, mutta putosi toiselle kierroksella. Kaudella 2008 Aho voitti Lentopallon SM-liigan pistep\xc3\xb6rssin ylivoimaisesti ja teki kaikkien aikojen pistep\xc3\xb6rssin enn\xc3\xa4tyksen takoessaan per\xc3\xa4ti 546 pistett\xc3\xa4 runkosarjassa. H\xc3\xa4n voitti toiseksi tulleen Joensuun Riennon serbihakkurin 131 pisteell\xc3\xa4. Aho oli my\xc3\xb6s liigan paras ottelukohtaisessa pistekeskiarvossa. H\xc3\xa4nen keskiarvonsa oli 23,7 pistett\xc3\xa4 peliss\xc3\xa4, kun toiseksi tullaan Muurlen Davon Dzombicilla oli tasan 18 pistett\xc3\xa4 peliss\xc3\xa4. Lis\xc3\xa4ksi Aho takoi eniten pisteit\xc3\xa4 hy\xc3\xb6kk\xc3\xa4yksill\xc3\xa4 koko liigassa, ja oli tehotilastossa omaa luokkaansa. Ilta-Sanomien t\xc3\xa4htikisassa h\xc3\xa4n oli nelj\xc3\xa4nnell\xc3\xa4 sijalla._NEWLINE_Kausi 2009-2010 oli tuplamestaruuden vuosi, ensin voitto Perungan Pojista Suomen Cupissa ja kev\xc3\xa4\xc3\xa4ll\xc3\xa4 ottelusarja Pielaveden Sampoa vastaan p\xc3\xa4\xc3\xa4ttyi Sun Volleyn 4-0 voittoon. Aho oli Suomen Cupin pelin kantavia hahmoja erityisesti pelin ratkaisuer\xc3\xa4ss\xc3\xa4 takoen yksin aika lailla puolet joukkueen pisteist\xc3\xa4. Kev\xc3\xa4\xc3\xa4mm\xc3\xa4ll\xc3\xa4 Sun Volleyn kausi n\xc3\xa4ytti pahalta Ahon katkaistua akillesj\xc3\xa4nteens\xc3\xa4 puoliv\xc3\xa4lieriss\xc3\xa4 Joensuun Rientoa vastaan pelatussa peliss\xc3\xa4. Aho pelasi loukkaantumisensa j\xc3\xa4lkeen viel\xc3\xa4 yhden kauden Sun Volleyssa vailla suurempaa menestyst\xc3\xa4.\n_START_SECTION_\nMaajoukkue\n_START_PARAGRAPH_\nAho on pelannut Suomen lentopallomaajoukkueessa 30 A-maaottelua. Ensimm\xc3\xa4isen kerran h\xc3\xa4n pelasi vuonna 2000 maajoukkueessa Timo Hoivalan alaisena. Takana majoukkueen kanssa on MM-karsinnat, EM-karsintoja ja olympiakarsinnat. Vuonna 2005 tullut uusi p\xc3\xa4\xc3\xa4valmentaja Mauro Berruto ei valinnut Ahoa maajoukkueeseen joukkueen nuorennuksen takia.\n_START_SECTION_\nMuuta\n_START_PARAGRAPH_\nAho tunnetaan lempinimell\xc3\xa4 Bambi. Kyseisen lempinimen h\xc3\xa4n sai kaudella 1996, kun h\xc3\xa4n saapui Napapiirin Pallokettuihin pelaamaan uransa ensimm\xc3\xa4isen SM-liigakauden. Pituutta Aholta l\xc3\xb6ytyi tuolloin 195\xc2\xa0cm, mutta painoa vain 74\xc2\xa0kg.'